Subtitles by sub.Trader subscene.com
Súčasná politická situácia vo svete je znepokojujúca
a ohrozuje samotné základy civilizácie.
Vojna je ako nákaza.
Ohrozuje svetový mier, blahobyt a bezpečnosť
každej krajiny, aj tej našej.
Nemyslite si, že Amerika sa vyhne vojne.
Áno, sme odhodlaní nezapojiť sa do vojny.
Ale nie sme imúnni pred jej ničivými následkami.
Účasť vo vojne je reálnou hrozbou.
Film zobrazuje skutočné udalosti,
ktoré viedli k najvýznamnejšej námornej bitke v histórii USA.
Jediný deň zvrátil priebeh vojny v Tichom oceáne.
MAGIC BOX uvádza
Toto je absurdné.
Nebolo vaše kráľovstvo postavené na absurdných tradíciách?
Nezastávaj sa ich, Layton.
Hovoríš ich jazykom,
ale pre nich si aj tak barbar.
Priznaj si,
nebude ti to tu chýbať, keď odídeš?
ZÁHRADA KIJOSUMI, TOKIO
Prosím ťa.
Dúfam, že nabudúce tých trtkov
uvidím cez zameriavač dela.
Páni,
v mene Britskej ríše
chcem poďakovať admirálovi Jamamotovi
za pozvanie.
Na spoluprácu našich národov na udržaní mieru na mori!
Nemáte rád whisky?
Mohol by som vás spýtať to isté, admirál.
Podľa spoľahlivého zdroja máte v pohári čaj.
Starý čínsky trik.
Čo ste sa ešte v Japonsku naučili?
Som len asistent námorného atašé.
Preto viem, že určite máte svoj názor.
Tiež som bol námorným atašé. Vo Washingtone.
Po skončení Harvardu.
Myslel som, že sa oplatí študovať možného nepriateľa. Tak ako vy.
Vraj ste povedali premiérovi,
že Japonsko nemôže vyhrať vojnu s USA.
Povedal som – dlhú vojnu.
Hovorí sa aj, že ste v nebezpečenstve.
Podľa nacionalistov ste priveľmi umiernený.
Chcú vás dať zavraždiť.
Japonsko je na križovatke.
Invázia do Číny nás povzbudila.
Chceme sa stať svetovou mocnosťou.
Ale 80% nafty dostávame od vás.
Ohrozenie dodávok by nás donútilo
siahnuť po drastických opatreniach.
Chcete, aby som odovzdal túto informáciu do Washingtonu?
Netlačte nás do kúta.
Musíte dať tým rozumnejším z nás šancu.
Nikto nechce vojnu.
O ŠTYRI ROKY JE CELÝ SVET VO VOJNE.
JAPONSKO NAPADLO ČÍNU. EURÓPOU SA ŠÍRI HITLEROVA BLESKOVÁ VOJNA.
USA SÚ STÁLE OFICIÁLNE NEUTRÁLNE.
BITKA O MIDWAY
VOJNOVÁ LOĎ USS ENTERPRISE 270 KM ZÁPADNE OD PEARL HARBOR
3 – 4 – 5 – 6.
Uvoľnite palubu.
Poďme.
Priprav sa na núdzové pristátie!
Nepoužívate klapky, pane?
Raz nám ich možno odstrelia a budeme musieť pristáť bez nich.
Je to tréning.
Podporučík Hunt takto nelietal.
Preto teraz počíta čajky v San Diegu
a ty si tu so mnou.
Tuším nám zasiahli aj nádrž.
Pane, nerobte to, prosím.
Raz ti to môže zachrániť život, Murray.
Motor nám skapína.
Pripravte sa. Lietadlo pristáva.
Čo robí Best, dopekla? To preháňa.
Vyzerá to, že mu odišiel motor.
Predvádza sa, alebo má problém?
Neviem. Ale všetci o tom budú hovoriť. Ako vždy.
Nie v tomto uhle.
Prečo sme bokom?
Aby sme spomalili
a nespravili dieru do paluby.
Len nech nerozmláti lietadlo.
Vydrž, chlapče.
Už sme skoro doma.
Priprav sa!
Záťaž von. Lietadlo dopredu.
Posuňte ho dopredu.
Skontrolujte kliny a remene. Uvoľnenú výstroj na palube.
Skontrolujte vrtuľu.
Snažíš sa dostať pred súd?
Mal som poruchu na elektrike.
Každému sa to môže stať.
Hej!
Dobre si sa držal.
Mňa nemusíš presvedčiť.
McClusky ťa dodrbe.
Tak to poženiem vyššie. Starý vie, čo sa chystá.
Preto teraz lietame viac prieskumných letov.
Ideš niekam?
Áno, posielajú celú letku do Pearl Harbor.
Na poludnie sedím s Royom v bare na pive!
Ja nejdem?
Nie. McClusky tu necháva letku VS-6.
Asi pretože si taký magor.
Užívaš si to, čo?
Dobré ráno, pane. Lietadlo je na mieste.
Buď na Millera dobrý.
Má ťažké ráno.
Môj posledný deň služby na mori, pane.
Som jediný z mojej triedy, kto nehavaroval.
Netráp sa, Miller.
Som si istý, že ani pán Dickinson ťa cestou do Pearl nezamočí.
S Royom si dáme
na pláži pivo aj za teba.
Poručík Roy Pearce Námorníctvo USA
VOJNOVÁ LOĎ USS ARIZONA PEARL HARBOR
Ale si dávate na čas, chlapci.
Kaplán tu bude každú chvíľu.
Je horúco, pane.
Sťažujete sa, Sully?
Nie, pane.
Len nechápem, prečo mám chystať stoličky na omšu,
hoci neverím v Boha.
Pretože vaším jediným náboženstvom je obháňať sukne.
Za to vás armáda platiť nebude.
Útok!
Barbara!
Poď sem!
Poď, zlatko.
Zranených do podpalubia!
Ostatní na stanovištia!
Dole!
Ideš do kostola?
Musím ísť do roboty.
Je nedeľa.
Priveľa pracuješ.
Laytonovci.
Čakaj ma vonku.
Edwin, čo sa deje?
Japonci na nás útočia.
Dovolal si sa do kancelárie?
Nie. Stále bolo obsadené.
Choď.
Sully, vstávaj!
Musíme sa dostať k zbraniam.
Pália priveľmi nízko.
Do úkrytu! Dole!
Choď!
Si v poriadku?
Musíme ísť preč z lode. Rýchlo.
Rýchlo, chlapče.
Musíme skočiť.
Ak spadneš do vody, si mŕtvy.
Sully! Choď prvý.
Nemôžem. Ruky...
Chceš žiť?
Prelez na tú posratú loď, počuješ?
Čo to je, pane?
Pobrežným delostrelcom asi úplne šiblo.
Niekto si to odskáče.
Útok!
Miller, vysielaj! A strieľaj!
Útok na Pearl. Neseriem sa.
Miller, v poriadku?
Miller, vyskoč!
Miller!
Čo sa deje, dopekla?
V Pearl strieľajú na našich, pane.
Možno to nie je Pearl.
Zavolaj Dickinsonovi.
Mali sme správu, že naňho útočia,
potom nič.
LETECKÝ ÚTOK NA PEARL HARBOR – NIE JE TO CVIČENIE.
Pane.
Odnes to admirálovi.
Poďme, Sully!
Pokračuj, Sully!
Kryte sa!
Tu je muž, čo nás skúšal varovať.
Mali ste pravdu, Layton. Môžete byť spokojný.
Pane, vôbec nie som spokojný.
Ty hajzeľ.
Poď.
Kam idú, pane?
Naspäť na lode.
Odvez sa k radarom a podaj mi správu.
Áno, pane.
Admirál Halsey na palube.
Prišlo niečo z Pearl?
Spravodajci majú azimut útočiacej flotily.
Ale je to odhad.
Japonci sú buď na 343°
alebo 163°.
Kristepane.
Pearl je napadnutý
a my ani nevieme, či tí hajzli sú severne alebo južne?
Bombardéry hlásili možnú pozíciu lodí tu.
Stavíme
na toto.
Máme pravdepodobnú pozíciu japonskej flotily.
Leťte podľa siete s azimutom 185°.
Ak niečo zbadáte, Best s letkou vypustia dymovú clonu,
potom nastúpia bombardéry.
Velí Lindsey.
Dopekla s dymom.
Čo keby som na ne spustil naozajstnú bombu?
Torpéda potápajú lode, nie bomby, a moji chlapi potrebujú clonu.
Ale vaše torpéda nefungujú. Ani zblízka.
-To sú reči. -Áno, reči,
lebo tie prekliate torpéda nikto neotestoval.
Japončíci nám zabíjajú kamarátov.
Vrazím im 250kg bombu rovno do komína.
Nezmeníme taktiku, pretože sa chceš pomstiť.
Skontrolujte kliny a remene.
Uvoľnenú výstroj na palube.
Skontrolujte vrtuľu.
Pripravte sa spustiť motor.
Ideme na Japoncov, pane?
Áno, vydymíme ich na smrť.
Japonci útočia na viacerých frontoch.
Máme denník zo zostreleného japonského lietadla.
Zaútočili všetkými šiestimi loďami.
Ešteže nám nezničili zásoby nafty.
Celá flotila by musela ustúpiť k západnému pobrežiu.
Layton, ste najlepší analytik, akého poznám.
Možno vás za toto vyhodia.
Ale ak nie,
prisahajte,
že môjho nástupcu donútite počúvať vás.
Vidíte niečo, pane?
Nič. Ani prekliatu veľrybu.
6 B 10, tu je 6 torpédo 1.
Veďte nás späť na Enterprise.
6 torpédo 1,
vaši piloti nie sú trénovaní na nočné pristátie s výbušninami.
Choďte do Pearl Harbor.
Nepreletíme cez hory.
Odveďte nás na Enterprise, poručík.
To je rozkaz.
6 torpédo 1, zhadzujem dymové nádrže a vraciam sa na Enterprise.
Nasledujte ma, ak chcete.
Posuňte ho na výťah 1.
Správy z Pearl.
Japonské lode boli na severe,
nie na juhu.
Dopekla!
Linsdey, presne tohto som sa bál.
Jeden z vašich mužov takmer vyhodí do vzduchu celú loď,
lebo ste sa báli letieť do Pearl, aby vás nezostrelili.
Mám vám pripomenúť, že som váš veliteľ, poručík?
Budeš sa skrývať za rank?
Šetri si to pre Japoncov.
Sme vo vojne, McClusky.
-Keď to on pohnojí, ľudia zomrú! -Počúvaj ma.
Chceš lietať?
Dám ti tip: Prestaň sa hrať na kovboja.
Poďme, Murray.
Bože.
Čo robia?
Keď sa potopila, všetci v podpalubí tam asi ostali uväznení.
Poznali ste niekoho na Arizone?
Áno...
môjho spolubývajúceho z akadémie.
Poručík Roy Pearce.
Počul som, že si vyskočil z perfektného lietadla.
Ktoré horelo.
A nefungovalo mu riadenie.
Kde je Miller?
Dopekla.
Áno.
Ann je pri bráne.
Si v poriadku?
Áno, som.
Ahoj.
-Príď dnes domov. -Len keby som mohol.
Hneď ako dotankujeme, vyplávame.
Chcem, aby ste s Barb šli k tvojim rodičom do Jersey.
Nie.
Nie je to tu bezpečné.
Všetci vravia, že to bude dlhá vojna.
-Čo ak... -Nepošleš nás do Jersey.
Koniec diskusie.
Hovorila si so Sarah?
Bol Roy na Arizone?
Áno.
Preverujeme nemocnice. Zatiaľ nič.
Povedz jej, že ho nájdem.
Ďakujem.
Zdravím.
Vraj si bol s poručíkom Pearceom počas útoku.
Sully,
čo sa s ním stalo?
Neviem.
Robíme, čo môžeme.
Ale nosia nám časti tiel
vo vankúšoch.
Je ich priveľa.
Bol blond.
Vysoký. Asi mal dôstojnícku uniformu.
Dôstojníci sú tu.
Máte ešte niečo?
Poznávacie znaky? Tetovanie?
Mal by prsteň našej triedy
z Annapolisu.
Toto bolo na tele, keď ho priviezli.
Je mi to ľúto.
Nechám vás na chvíľu.
7. december 1941,
vojde do histórie ako deň potupy.
Japonské námorné a letecké sily
nečakane a plánovane napadli USA.
USA boli s tým národom v mieri.
Na požiadanie Japonska...
Vypni to.
...rokovali
s jeho vládou...
Čo sa stalo?
Zobudili sme spiaceho obra
a naplnili ho strašným odhodlaním.
Páčil sa vám výlet na Havaj?
Povedal som Nagumovi, aby našiel ich lode a zničil im palivové nádrže.
Ale odmietol.
Zásadná chyba.
Obnoviť operácie z Pearl Harbor by Američanom trvalo rok.
Kedy odstránite Naguma z velenia?
Nagumo potopil americké bojové lode.
Všetci ho považujú za hrdinu.
Raz ten starý blázon spraví ešte väčšiu chybu.
Vnútri ani muk.
Musíme byť jednotní proti armáde.
Nie som Nagumo.
Pearl Harbor bol veľkým víťazstvom.
Ale...
ak im dáme čas, Američania nás predbehnú.
Musíme im zasadiť rozhodujúci úder – zničiť im lode.
Gratulujem, pane.
Ste správny muž na poste veliteľa námorníctva.
Keď sa dostanú do problémov,
zavolajú grázlov.
Našou prioritou musí byť
získať zdroje, ktoré potrebujeme.
To je práca armády.
Úloha námorníctva je
doviezť nás tam a naspäť.
Situácia v Pacifiku je oveľa horšia, ako čítate v správach.
Máme tri lietadlové lode.
Japonci desať.
Nemáme ani jednu funkčnú bojovú loď, oni majú deväť.
Majú viac krížnikov, bombardérov, stíhačiek...
Majú modernejšiu výbavu.
Musíme sa len spoľahnúť na chlapov,
že to udržia.
Nezávidím novému veliteľovi.
Som to ja...
Sám prezident žiadal vás.
Povedal,
aby ste vypadli do Pearl Harbor a ostali tam,
kým naše lode nevplávajú do tokijského zálivu.
Vitajte v najťažšej funkcii na svete.
Armáda nás dostala do tejto vojny.
Teraz čakajú, že ich budeme rozvážať.
Situácia sa zmení.
Začnite pripravovať plány na operáciu, o ktorej sme hovorili.
Midway?
Pozor!
Hneď prídem.
Je mi to ľúto.
Roy chcel byť pilot ako ty.
Odhovorila som ho.
Zdalo sa mi to príliš nebezpečné.
Uvidíme sa na ďalšom pohrebe.
Nemusíš ísť.
Musím.
Sme rodina.
Hej.
Chcem len povedať...
Roy Pearce bol jeden z najlepších magorov, čo som poznal.
Mohol by som o ňom hovoriť celú hodinu.
Ale prenechám to jednému z vás,
čo ste s ním boli na akadémii.
Tak ako?
Nemôžem nechať nejakého torpédo-amatéra hovoriť za Roya.
Najmä nie takého, čo nemôže letieť z Enterprise.
Okej.
V lete po prvom ročníku sme s Royom a Dickiem
išli navštíviť Royovho strýka k Veľkým jazerám.
Vrcholila prohibícia.
Raz večer sme sa rozhodli preplaviť do Kanady a kúpiť si sud piva.
Cestou späť, tesne pred východom slnka,
vietor ustal.
Trčíme
uprostred jazera,
čakáme, že sa zjaví pohraničná hliadka.
Hovorím: „Zahoďme ten chľast,“ ale Roy...
Hej, Dickie.
Čo povedal Roy?
„Dopekla, nie!“
„Všetko vypijeme.“
Roy mi bol za svedka.
Bol krstným otcom mojej dcéry.
Myslel som, že raz budeme
na verande piť pivo
a klamať o tom, čo sme robili vo veľkej vojne.
Na Roya.
Priateľu,
prečo si ma nútil toľko piť?
Musíš ma odniesť domov, miláčik.
Doriti. Hliadka.
Nie, to je admirálova zástava.
Stavím sa, že to je nový veliteľ.
Čo myslíš, kto je to?
Vyzerá ako Nimitz.
Vraj je pravý konzervatívec.
Hej, Nimitz!
Kedy nás vypustíš na Japončíkov?
Ospravedlňujem sa, pane.
Chcete ich mená?
Nie.
Myslím, že ťa počul.
Som rád, že aspoň niektorí ešte chcú bojovať.
Vitajte v Pearl Harbor, pane.
Som nadporučík Layton.
Viem, kto ste.
Tak pochopíte moju žiadosť
o prevelenie na torpédoborec.
Neskúšali ste varovať môjho predchodcu pred hroziacim útokom?
Nie celkom. Povedal som,
že sme stratili prehľad o nepriateľských lodiach a musíme byť pripravení.
Mal som byť tvrdší.
Predpokladám,
že ste sa z toho poučili.
Pane,
som spravodajský dôstojník
spoluzodpovedný za najväčšie zlyhanie spravodajských služieb v histórii USA.
Zavrite dvere.
Morálka nikdy nebola horšia.
Chápem prečo.
Japonci hrozivo rýchlo postupujú na všetkých frontoch.
Ale ja poznám bojového ducha našich mužov.
Verím v nich.
Len musím vedieť,
či aj oni veria v seba.
Budete môj admirál Jamamoto.
Vlezte mu do hlavy. Povedzte mi, čo plánuje.
Vaša prvá úloha.
Musíme udrieť.
Nielen kvôli morálke.
Nech Japonci pocítia, aké to je, byť napadnutí.
Posielam Halseyho zaútočiť na Marshallove ostrovy.
Chcem vedieť, či nevlezú do pasce.
MARSHALLOVE OSTROVY
Cieľom je ostrov Roi.
Ponorky hlásili lode a jedno vojenské letisko.
Nevieme, čo nás čaká, tak udrite čo najtvrdšie
a potom vypadnite.
A nepriateľské lietadlové lode?
Podľa spravodajcov sú vyše 3000 km vzdialené.
Podľa tých istých géniov,
čo nevedeli, že Japonci plánujú Pearl?
Ako som povedal,
buďte pripravení na všetko.
Skontrolujte kliny a remene.
Kto prv príde, ten prv melie, páni.
Zasiahneme ich, ešte kým sa vytrepú z postelí.
Keby si radšej vyleštil topánky.
Drž sa.
Bez obáv.
Aký je plán, pane?
Ostatné letky udrú prvé.
Potom my vyčistíme ostávajúce ciele.
Japonci nás uvidia prichádzať.
Čo ak nás zostrelia?
Ja neskončím ako vojnový zajatec.
Ani ty.
Veľký cieľ predo mnou.
Priblížte sa, nech to cítia.
Chlapci, poďte na to. Torpéda.
Zdá sa, že chlapci na Roi pichli do osieho hniezda.
Máme problém.
Vidím druhé nepriateľské letisko na ostrove Taroa.
Odhadujem 30 bombardérov a silné krytie stíhačkami.
Počujete, chlapci?
Ak to letisko nevyradíme,
pôjdu po Enterprise.
Chcem mať kde pristať, keď skončíme.
Nepriateľské stíhačky na 11:00!
Máme spoločnosť. Spustite to!
900 metrov!
600!
580!
550!
480!
Zbav ma tých hajzľov, Murray!
Vypadnime odtiaľto, Murray.
Dostali sme väčšinu bombardérov, ale nie všetky.
Vyzerá to, že oni takmer dostali vás.
Nemali dosť olova.
Priveľa vzrušenia?
Nejde mi o medailu.
Armáda ti toto nechá preplatiť.
Ako vám to išlo?
Stratili sme Hoppinga.
Nevybral to.
Streľba na pravoboku.
To nemôže byť nič dobré.
Všetci na stanovištia.
Zaujmite svoje bojové stanovištia.
Dvojmotorové bombardéry, 17:00.
Na pravoboku choďte dopredu.
Na ľavoboku dole a na kormu.
Všetci na stanovištia!
Prekliati strelci.
Nevedia, že musia mieriť pred lietadlo?
-Otoč doprava. -Pripravte sa na náraz!
Pripravte sa na náraz!
Čo robí, doriti?
Robí zo seba bombu.
No tak!
-Kurnik, Bruno. -Neplatia nás za zabíjanie Japončíkov?
Máte ísť k admirálovi Halseymu.
Väčšiu odvahu som asi ešte nevidel.
Ako sa voláš, synak?
Bruno Gaido, pane.
Letecký mechanik, 3. trieda.
Bruno, odteraz si letecký mechanik, 1. trieda.
Ohlás flotile, nech pohnú zadkom. Halsey ich čaká.
Áno, pane.
Počul si ho. Vysielaj k posádke.
DÔSTOJNÍCKY KLUB
HONOLULU, HAVAJSKÉ OSTROVY
Naozaj chceš manželku na krídle dnes večer?
Nikto mi nepovedal, že tu budú dievčatá z USO.
-Ahojte. -Ahoj.
Obsadil som nám stôl.
Wade, poznáš Ann?
Wade McClusky.
Lietam s vaším manželom.
Dáš si drink?
Áno, ak chceš so mnou tancovať.
Ďakujem.
Prosím.
Ako dlho ste zobratí?
Dosť dlho na to, aby som poznala kvality svojho muža.
Prečo nevelí letke?
O tom ja nerozhodujem.
Dve mai tai, prosím.
Chápem, že pred vojnou išlo o politiku, ale teraz?
Vravel som, že je ako petarda.
Priznám sa,
rozmýšľal som, aká žena by si vzala Dicka Besta...
Nesklamali ste ma.
Dick Best.
-Ahoj, Layton. -Ahoj.
Ako to šlo na Marshallových ostrovoch?
Ovlažili sme si nohy.
Sleduješ ma?
Som v spravodajskej službe.
Vďakabohu.
Po Pearl Harbor potrebujeme niekoho schopného ako ty.
Dáš ich tam do laty?
Robím, čo môžem.
Držím ti palce.
-Pozdrav manželku. -Aj ty.
Buďte ku mne úprimný.
Niečo mi uniká?
Zakaždým keď letíme,
je možné, že sa nevrátime.
Je ťažké letieť za niekým, kto o tom nevie.
Alebo – ešte horšie –
je mu to jedno.
Poďme tancovať.
Dobre.
Prepáčte.
Všetko alebo nič.
Polovičná láska ma nikdy nelákala.
Ak sa mi tvoje srdce nemôže odovzdať,
radšej nechcem nič.
Poď do postele.
Vitajte na palube Enterprise.
Nahrádzate dobrých chlapov.
Oveľa skôr, ako som si to želal ja alebo armáda, ale...
taká je situácia.
Budete zaradení do rotácií.
Ako zástupca veliteľa mám na starosti, aby ste za niečo stáli.
Japončíci nás čakajú.
Potrebujeme pilotov, ktorí vedia, čo robia.
Hej.
Toto musíš vidieť.
1000 KM NA VÝCHOD OD JAPONSKA
Čo dopekla robia vojenské lietadlá na takejto lodi?
Pán Browning,
veliteľom tých bombardérov
je podplukovník James Doolittle.
Možno najlepší pilot na svete.
Plánuje štartovať s lietadlami z lode Hornet,
zasiahnuť Tokio a pristáť v slobodnej Číne.
Kapitán?
Nepriateľské hliadky 80 km.
Odhalia nás.
Čím bližšie k Japonsku Doolittla dopravíme,
tým viac paliva mu ostane na návrat.
Ale nejdem riskovať tieto lode.
Čo povieme Doolittlovi?
Pravdu.
Prišiel rozkaz na útok.
Ako sme ďaleko?
Priďaleko.
Asi vyskočíme nad Východočínskym morom.
Ale ak zhodíme bomby na Tokio,
budeme prvým nepriateľom v japonskej histórii,
čo zasiahol ich územie.
Ak niekto nechce letieť,
rozhodnite sa teraz.
Všetci chceme letieť, pane.
Nasadať.
Stretneme sa v Číne.
Odtiaľ neodštartujú.
Rozhodne nie s nákladom. A určite nepristanú.
10 dolárov, že nevyletia.
Dobre, platí.
USS NAUTILUS PONORKOVÁ ZÁKLADŇA PEARL HARBOR
Dobré ráno. Tu je Rádio Tokio.
Hovoríme o kolapse Američanov na Filipínach.
Naše slávne japonské sily zajali tisíce...
Zdravím, páni.
Čo sa deje, kapitán?
Znie to ako sirény pred náletom.
Nebeský vládca, musíme vás odviesť do úkrytu.
Munícia zhodená, pane.
Vypadnime.
VOJNOVÉ PLÁNY TAJNÉ
-Nie. -Beriem ich do zajatia.
Len polhodinu.
Vyhrajú USA vojnu, iba ak sa Edwin Layton upracuje na smrť?
Naši chlapci dnes bombardovali Tokio.
Mali pristáť v slobodnej Číne.
Ale asi im nevystačí palivo a vyskočia nad čínskym morom.
Ak sa nejakým zázrakom dostanú na Japonskom okupované územie,
budú mučení a popravení.
Čo môžeš urobiť?
Asi nič.
Ale neprídeme o ďalších mužov, lebo som sa dosť nesnažil.
Urobím ti sendvič.
Prepočítavam to,
ale so stabilným vetrom do chrbta...
Myslíš, že sme nad pevninou?
Možno.
Hneď to zistíme.
Všetkým. Musíme vyskočiť.
AUTOPILOT
Neviem, či sme nad čínskym alebo japonským územím.
Buďte opatrní.
Všetci sa uvidíme v Čchü-čou.
Si na rade, Potter.
KOTVISKO HAŠIRADŽIMA
HIROŠIMSKÝ ZÁLIV, JAPONSKO
Pane?
Nechaj ma.
Musíte už odtiaľto vyjsť.
Ohrozili sme cisárov život.
Bolo to len zopár bombardérov.
Prisahali sme, že do našej krajiny nikto neprenikne.
Každý teraz vidí, že sme mali pravdu o amerických lodiach.
Musíme ich zničiť.
Tódžó chce, aby sme dokončili operáciu v Koralovom mori.
Potom sa môžeme zamerať na Midway.
Máme teda veľa práce.
Máte vlakovú stanicu?
ČE-ŤIANG, ČÍNA ÚZEMIE OKUPOVANÉ JAPONSKOM
Vychádza dym. Vlak?
Som priateľ.
Američan. Spojenec.
Musím ísť do Čchü-čou.
Čchü-čou.
-Zdravím. -Zdravím.
Volám sa Ču Suesan.
Učiteľ.
Ste Američan?
Američan. Včera som bombardoval Japonsko.
Kde lietadlo?
Spadlo.
Vyskočil som z neho včera v noci a pristál vo vode.
Kde padák?
Nechal som ho na pobreží.
Spýtaj sa ich.
V noci som im zaklopal na dvere.
Hovorí, ty klameš.
On chcieť tvoju zbraň.
Som americký dôstojník.
Moju zbraň nikomu nedám.
Bombardoval si Japonsko?
Buď si istý.
-Vitaj. -Ahoj.
Musím ísť do Khü-čou.
-Do Čchü-čou? -Čchü-čou.
-Čchü-čou.
Áno.
Japonci posielajú lode do Koralového mora.
Áno, pane.
Chcú nám prerušiť vitálne spojenie s Austráliou.
Pošlite kódovanú správu admirálovi Halseymu.
Nech sa Enterprise pridá k Yorktown a Lexington v Koralovom mori.
Povedzte Halseymu, že ide o čas.
To nie je všetko.
Nikdy to nie je všetko.
Počul som teóriu.
Akú teóriu?
Podľa jedného z mojich ľudí Koralové more je len rozcvička.
Japonci plánujú niečo väčšie.
Oveľa väčšie.
Prečo si to myslí?
Podľa útržkov, ktoré sme zachytili.
Správu o bojovej lodi, ktorá nie je v stave na blížiacu sa operáciu.
Žiadosť o mapy Aleutských ostrovov.
Čo je cieľom?
Ešte nevieme.
Dôverujete tomu dôstojníkovi?
Geniálnejšieho muža nepoznám.
Tak nech na to príde.
Vždycky. Nemám zápalky.
Nechaj si ho.
Ďakujem.
Tu nie je nič nainštalované.
Čo je ich cieľom?
Ľudia.
A my sme to práve zhoršili.
Musím ísť.
Moja rodina.
Vezmú ťa Čchü-čou.
Pomôcť nájsť tvojich mužov.
Ďakujem ti.
Za všetko.
KORALOVÉ MORE, JUŽNÝ PACIFIK
Oneskorili sme sa o 24 hodín.
Doriti. Prečo sme tu neboli skôr?
Teraz sme my a Hornet jediné lietadlové lode v Pacifiku.
Pozor na palube.
Chcem hovoriť s McCluskym a Bestom.
Pohov.
Kriste.
Ste v poriadku, admirál?
Mám nejakú sprostú vyrážku.
Počúvajte. Mám dosť politiky.
Námorníctvo...
dopekla, celá krajina sa na nás spolieha.
Potrebujem svojich najlepších mužov na správnych miestach.
Takže, McClusky,
odteraz velíš všetkým letcom.
Tým posratým torpédam vôbec nedôverujem.
Chcem ťa v strmhlavom bombardéri.
Best,
povyšujem ťa zo zástupcu.
Si novým kapitánom skupiny Šesť.
Veľa šťastia, chlapci.
Asi sa budeš musieť naučiť lietať s SBD.
Mám za sebou kopu hodín v Douglasovi.
Nie útok na reálny cieľ.
Nemôže to byť také ťažké.
Veď...
aj ty to zvládaš.
Ako sa opovažujete! Porušujete stratégiu!
Admirál Nagumo.
Takto sa nevedie vojnová hra.
Títo mladí muži ignorovali zákony boja. Ja sledujem váš plán.
Zaútočili sme loďami na Midway.
Boli sme pripravení otočiť, len čo
americké lode odpovedia z Pearl Harbor.
Ale?
Moje americké lode neprišli z Pearl Harbor.
Čakali tu, severovýchodne od Midway.
Kým lietadlá admirála Naguma bombardovali Midway, potopil som mu tri lode.
Taký postup je nereálny. Američania nebudú vedieť, že ideme.
Začni znovu.
Americké lode musia prísť z Pearl.
Práve som volal s Washingtonom.
Vraj sa mýlite, pokiaľ ide o tú veľkú operáciu.
Myslia si, že Japonci vracajú lode do Koralového mora.
Áno. Mám rozkaz držať Enterprise tam.
To je chyba.
Washington vychádza z nesprávneho predpokladu
a hľadá dôkaz, aby ho podporil.
Čo je skutočným cieľom Japoncov?
Podľa nás – Midway.
Našu základňu tam vidia ako krok k Havajským ostrovom,
prípadne k západnému pobrežiu.
Kedy?
O pár týždňov.
Najvyšší čas navštíviť vašich priateľov na Stanici HYPO.
Matt, pristav auto.
Varujem vás, pane, kryptológovia sú zvláštna fajta.
Najmä Rochefort má
zvláštne spôsoby.
Môže čítať z kávovej usadeniny a tancovať boogie-woogie,
len nech má správne údaje.
Pozor.
Pohov, páni.
Kde je Rochefort?
Nasledujte ma, pane.
Nevedel som, že armáda má toľko trénovaných analytikov.
Nemá.
Väčšina z nich bola v kapele na Californii.
Ale kapely teraz toľko nepotrebujeme.
Rochefort myslí, že ich hudobné schopnosti
im pomôžu rozlúštiť rytmus šifier.
Prepáčte, admirál, tu v celách máme chladno.
Vraj ste génius.
Veliteľ Layton je známy tým, že preháňa.
Dúfam, že nie.
Vraví, že si je istý, že Japonci zaútočia na Midway.
Potrebujem vedieť,
či mu môžem veriť.
Ak mu neveríte, budeme všetci hovoriť po japonsky.
Alebo skôr budeme mŕtvi.
Ukážte mi, ako to tu funguje.
Chcete prehliadku?
Presne tak.
Prehliadku.
Tu sa to začína.
Zachytíme asi 60% japonského rádiového vysielania.
Rozlúštili sme dosť z ich kódov,
takže rozumieme asi 40% z tých správ.
Čiže čítame asi štvrtinu ich tajnej komunikácie?
Nie celkom.
Tu sú niektoré
rozlúštené správy.
To je pre mňa španielska dedina.
Áno, ale ak ich prečítate dosť...
Rochefort má talent zoskupiť útržky.
Pamätá si správy spred 2 mesiacov a prepojí ich s dnešnými údajmi.
Vysvetlite mi, prečo Washington nesúhlasí.
Všetci
máme prístup k rovnakým nespracovaným informáciám.
Ale tu sa rozchádzame...
Preklad a analýza.
Washington súhlasí, že
Japonci zaútočia na dôležitý cieľ s kódom AF.
Washington si myslí, že AF je v južnom Pacifiku,
preto máte rozkaz držať Enterprise tam.
Máte priamy dôkaz, že sa mýlia?
Priamy dôkaz? Nie, ale...
Pane.
Predstavte si, že organizujete svadbu.
Pozvánku som nevidel,
ale počujem z reštaurácií, že majú na istý deň veľkú objednávku.
Kvetinár skúpil všetky ruže na ostrove.
Najlepšia kapela je objednaná.
Toto môžete získať z rádiového vysielania.
Stopy.
Nie hotovú odpoveď.
Pane, po útoku na Pearl ste mi povedali, aby som si stál za svojím.
Joe má v tomto pravdu.
Nemám v povahe veriť grupe hráčov na tubu
na čele s mužom v chlpatých papučiach.
Ale idem vymyslieť,
ako dostať Enterprise naspäť sem.
Medzitým presvedčte Washington,
že skutočným cieľom Japoncov je Midway.
Ako, pane?
Washington nemá vo zvyku počúvať nás.
Som si istý, že niečo vymyslíte.
Ďalej.
Supertajná správa z Pearl.
Nimitz.
Máme sa nechať zamerať.
Ak nás Japonci uvidia,
môžeme porušiť rozkaz z Washingtonu a vrátiť sa do Pearl.
Túto správu sme nikdy nedostali.
Pane, admirál vás volá.
Dobre.
Informujte ma.
To bol Washington.
Zachytili japonské správy,
že cieľ útoku
nemá pitnú vodu.
Zaujímavé, pane.
Počul som, že z Midway omylom vyslali nezakódovanú správu
o poruche na vodárni.
Má ich vodáreň poruchu?
O nijakej neviem, pane.
Ale dokazuje to, že AF je Midway.
Povedzte svojmu Rochefortovi,
že všetci sa zhodli na mieste svadby.
Potrebujeme len vedieť, koľko hostí príde
a kedy.
OSTROVY MIDWAY
Mack, myslím, že sme našli miesto.
Ešte som nikdy nepomáhal veľkému hollywoodskemu režisérovi
hľadať lokalitu, pán Ford.
Aký film plánujete natočiť tu, pánubohu za chrbtom?
Môj priateľ z námorníctva tvrdí,
že sa schyľuje k veľkej akcii.
Myslím, že ma dobehol.
Podľa toho, ako posilňujeme obranyschopnosť ostrova,
sa zdá, že má dobré informácie.
Pozor.
Veľmi vtipné.
Sadnite si, kurník.
Budem stručný.
Viem, že niektorým som šiel na nervy ako zástupca veliteľa.
To sa ešte zhorší.
Vraciame sa do Pearl po zásoby.
Pravdepodobne sa chystá niečo veľké.
Preto zdvojnásobujem tréningové lety.
Trénujte let strmhlav, vždy keď sa dá.
Nechcete sklamať celú letku, keď sa konečne stretneme s Japoncami.
Rozchod.
Môžem s vami hovoriť, pane?
Neviem, či na to mám, pane.
Myslel som, že som dobrý pilot,
ale prestal som si dôverovať.
Prečo si sa stal pilotom?
Ocko chcel mať dôstojníka?
Nie, otec nemal rešpekt pre uniformy.
Vravel, že väčšina si nevidí nos medzi očami.
Môj otec bol drsný hajzeľ.
Vieš, ako som uňho získal rešpekt?
Nikdy som neušiel z boja.
Venovať sa stratenej sebadôvere je, žiaľ, luxus.
Nemáme dosť pilotov.
Budeš to musieť zvládnuť.
Áno, pane.
Počkaj.
Odteraz budeš mojou dvojkou.
Budem na teba dávať pozor.
Choď sa prezliecť na prieskumný let.
Povedz mi,
ako to robíš?
Čo?
Chce vedieť, prečo ťa nič nerozhádže.
Môj strýko bol zváračom na Empire State Building.
Chodil po lávke 300 m vo vzduchu, bez lana, len tak.
Považovali ho za blázna.
On si len robil svoju prácu.
Raz v nedeľu sa vracal z kostola,
už bol takmer doma,
taxík zišiel z cesty
a prešiel ho na chodníku.
Nikdy nevieš, čo ťa dostane.
Načo sa tým trápiť.
Hej.
Poďme.
Jednoduchý prieskum.
Cestou späť trénujeme strmhlavý let, áno?
-Áno, pane. -Tentoraz pôjdeme nižšie,
tak nezačni prudko stúpať, lebo stratíš vedomie.
RÝCHLOSŤ LETU
Doriti.
Loď je pomalá.
Zrušte štart!
Loď je príliš pomalá!
Lietadlo má malý vztlak.
Nie, stoj!
Stop!
Lietadlo vo vode!
Otoč doprava, doriti!
Otoč doprava!
MAY 29, 1942
PEARL HARBOR
Ani ty nemáš rád goliere, pravda?
Zašpiním si ho, ešte kým si ho zapnem.
Vyzerám ako prekliaty čašník.
Nikto by si teba nepomýlil s čašníkom.
Vyzeráš otrasne, Bill.
Som okej.
Unavený.
Všetci na lodi sú unavení.
Sme tu 6 mesiacov bez prestávky.
U teba to rozhodne nie je únava.
Ideš na breh do špitála.
Vyzerá to ako zranenie z boja?
Je to prekliata vyrážka.
Čo si moji chlapi pomyslia,
keď si ich admirál zrazu vezme dovolenku?
Je to rozkaz, Bill.
Strácame mužov.
Nie sú to ani Japončíci.
Herman spadol pri štarte.
Tom Durkin zmizol pri hliadke.
A ďalší, ešte decko.
Willie West.
Neveril, že to zvládne.
Myslel som, že len znervóznel.
Vzal som si ho pod krídlo.
Včera som písal list jeho mame.
Ako som mu nepomohol.
Nie je to tvoja chyba.
Vedel, prečo sa bál.
Všetci vedia, že ide niečo veľké.
Máme zopár desiatok lietadiel a Japonci celú flotilu.
Ak prehráme, Pacifik bude ich.
Potom vpadnú na západné pobrežie.
Seattle, San Francisco, Los Angeles
padnú.
Táto prekliata vojna potrvá desaťročie.
Takého utrápeného som ťa ešte nevidela.
Keď išlo len o mňa a lietadlo, nemusel som sa obávať.
Ann, teraz je to iné. Musím tých chlapov viesť.
Čo im mám povedať?
Prosto
buď úprimný.
Ukáž im, čo ja vidím.
Pôjdu za tebou hocikam, Dick Best.
VOJNOVÁ LOĎ USS YORKTOWN
SUCHÝ DOK, PEARL HARBOR
Pane, Yorktown zasiahla 220kg bomba.
Potrebujeme aspoň 2 týždne na opravu.
V žiadnom prípade.
Pôvodný odhad bol 3 mesiace v suchom doku v Seattli.
Potrebujem tú loď.
Je mi jedno, ako ju opravíte.
Yorktown vypláva o 72 hodín.
Nemáme Halseyho.
Je v špitáli s pásovým oparom.
Operačnému zväzu 16 bude veliť admirál Spruance.
Chystáme pascu.
Naše lode budú severovýchodne od Midway.
Tuto musíme vytvoriť líniu ponoriek.
Pokiaľ ide o Midway,
na ranveji má všetky lietadlá, ktoré môžeme oželieť.
Tentoraz, ak nám bude šťastie priať,
ich prekvapíme.
Layton, aké spoľahlivé sú tieto odhady japonských pozícií?
Je to náš najlepší odhad na základe dostupných údajov.
Nemôžem plánovať podľa vášho odhadu.
Chápem, že žiadame nemožné,
ale musíte byť konkrétny.
Japonci zaútočia ráno 4. júna
zo severozápadu, azimut 325°.
Zbadáme ich 280 km od Midway o 07.00 miestneho času.
Dôverujem Laytonovi a jeho tímu.
Plánujte podľa nich.
Rozchod.
Uvoľniť palubu.
Torpédová letka 6 prilieta z Pearl.
Uvoľniť palubu. Torpédová letka 6 prilieta z Pearl.
PRISTÁVANIE
Má problémy.
Doriti.
Lietadlo cez palubu! Naľavo.
Záchranári! Potrebujeme zdravotníka!
-Pomaly. -Opatrne, chlapci.
Dajte ho sem.
Raz, dva, tri.
Pokojne, poručík. Bolí vás chrbát?
Akoby mi naň hodili traktor.
Tomuto čelia tvoje letky?
Štyrom lodiam,
asi 250 lietadlám
a najväčšej bojovej lodi na svete.
Áno, a nezabúdaj, že Japončíci sú neporaziteľní.
Máte pred tými špinami náskok.
Dajte im ho pocítiť.
Ako sa má Lindsey?
Nie dobre, pane.
Dôveruješ kryptológom?
Snažím sa.
Je to obrovská stávka.
Áno.
Sám sebe sa čudujem,
ale viac si sa mi rátal, keď si sa rozkrikoval.
-O mňa sa nemusíš báť. -Naozaj?
Obviňuješ sa za smrť toho chalana, čo spadol.
Ako to mám napraviť?
Priprav svojich chlapov na zajtra.
Priveď ich naspäť čo najviac.
Spozorovali sme loď.
Je to Yorktown!
Ako sa, dopekla, dostala zo suchého doku načas?
Neviem.
Každá bitka potrebuje zázrak.
Už tú mapu poznáte naspamäť, Layton.
Choďte domov.
Asi tu ostanem na noc, pane...
Pre istotu.
Vašej žene to nevadí?
Vie, ako to je.
To vie aj moja žena. Aj tak jej to vadí.
Po vojne jej to budem vynahrádzať
po celý zvyšok života.
Odpočiňte si.
Dobrú noc.
Povolali všetky letky.
Radar musel niečo zachytiť.
Skvelé, Mikey.
Nabudúce drž trúbku trochu vyššie, dobre?
-Dobre, pane. -Trochu vyššie.
Spusťte vlajku. Ideme znovu.
Zjedzte niečo.
Bude to dlhý deň.
Nebudem nič predstierať, chlapi.
Nikto si nemyslí, že máme s Japoncami šancu.
Nie vo férovom boji.
Dnes budeme ťahať za kratší koniec.
Pokiaľ ide o mňa,
viem, že muži okolo tohto stola môžu letieť s hocikým.
Teda, ja sa aj rád vyťahujem.
Ale videl som, čo dokážete.
Máte na to.
Natrieme im to.
06:40
LIETADLÁ JAPONSKÉHO LOĎSTVA
Idú! Japonci idú!
Pán Ford, lietadlá sa blížia. Musíme vás odviesť do bunkra.
Blížia sa lietadlá?
Pane, musíte ísť do úkrytu.
Doriti! Na strechu!
Pri všetkej úcte, pane...
Ak sa neukryjete, nebude nijaký film.
Natočím ten prekliaty film!
Paráda!
Ste v poriadku?
Toč!
Hlásia japonský útok na Midway.
Naše prieskumné lietadlo spozorovalo nepriateľské lode.
Kde?
Lode 290km severozápadne od Midway na 320°.
Layton, s Rochefortom ste sa sekli o 5 minút, 5 míľ a 5°.
Nabudúce sa budeme viac snažiť, pane.
Dajte pilotom pozíciu nepriateľa. Vydajte povel na útok.
Áno, pane.
07:10
LIETADLÁ Z OSTROVA MIDWAY
Nepriateľ na 09:00.
Používajú kĺzavé bomby.
To znamená, že sú to amatéri.
Pripravte sa manévrovať. Aj amatéri môžu mať šťastie.
Otoč naľavo.
Otoč napravo.
Mieri na Akagi.
Chcel nás zasiahnuť?
Američania nie sú takí odvážni.
Asi sa mu zaseklo riadenie.
Lietadlá prišli z Midway. Je teda stále hrozbou.
Musíme znovu zaútočiť na ich letiská.
Lindsey,
stále mi visíš 10 dolárov.
Vyberáš, kým ma zostrelia?
Nie, tebe verím, Lindsey.
Nemusíš dnes letieť.
Nikto nepochybuje o tvojej odvahe.
Povediem svoju letku.
Veľa šťastia, pane.
Budem hneď za tebou.
Stretneme sa na japonskej lodi.
Nepriateľské lode!
Pane. Pozorujeme 10 nepriateľských lodí.
Pozícia východoseverovýchod.
Nemožné.
Iba ak by to bola pasca.
Musíme nepriateľské lode zničiť.
Lietadlá, čo mali útočiť na Midway, prezbrojte
torpédami a protipancierovými strelami.
Pane, kým prezbrojíme, budeme zraniteľní.
Stíhači nás ochránia.
07:45 USS NAUTILUS
400 KM SEVEROZÁPADNE OD MIDWAY
Majú krížnik triedy Džincú.
S dosahom 2300 m.
Neminiem torpédo na krížnik.
Kde sú lietadlové lode?
Pane, musíme ísť hlbšie.
Všetci k zbraniam.
Na stanovištia. Všetci.
Murray,
je to tu.
Z Enterprise vyštartovali SBD aj letky bombardérov.
Nepriateľa spozorovali neďaleko Midway.
Ideme vyššie, chlapci.
Musíme šetriť palivo.
Blížime sa do výšky 4200 m.
Pustite si kyslík, pane.
Ste v poriadku, pane?
Niečo mám s kyslíkom.
Asi mám zlý mix.
Musíme sa vrátiť.
Roztrhá vám pľúca.
Nepošlem von letku bez veliteľa.
Tu je.
Lietadlová loď, asi 3600 m.
Pane, Japonci sú priamo nad nami.
Pripravte torpédomety 1 a 2.
Torpédomety 1 a 2. Rozumiem.
-Zaplaviť torpédomet 1. -Zaplaviť torpédomet 1. Rozumiem.
Pane, zbadali sme periskop.
Rozmiestnili hlbinné nálože.
Mám ju.
Pripraviť.
Americká ponorka uprostred našich lodí.
-Zameraná. -Torpédomet 1.
Páľ!
Rozkaz pre Araši potopiť tú ponorku.
Dobehnú nás, keď flotila bude v bezpečí.
6 B 10, vidíte niečo?
Nič.
Museli sa pomýliť.
Možno zmenili kurz.
Vráťme sa ešte raz.
Už sú tu zas.
9:38
LINDSEYHO TORPÉDOVÁ LETKA 6
Vidíme cieľ.
Statoční muži.
Máme šťastie, že majú také zlé lietadlá.
Naplno doprava.
Strácame ostrosť.
Myslím, že odchádzajú, pane.
Poďme vyššie a pozrime sa periskopom.
Nepriateľský torpédoborec sa vracia k svojej flotile.
Mám loď.
Japonský torpédoborec, maximálna rýchlosť.
Stavíme sa, že chce dohnať ostatné?
Pane, už sme hore takmer 2 hodiny.
Čo ak nám dôjde palivo
a celá letka bude musieť vyskočiť?
Asi pôjdem čistiť zemiaky do basy.
Dopekla s tým.
Nasledujte ma, chlapci.
Dúfam, že sa nemýliš, McClusky.
Skupina 6 za mnou.
9:55 TORPÉDOVÁ LETKA 8 Z LODE HORNET
Myslíte, že nás videli?
Ak nás uvidia, dozvieme sa to.
Priprav sa na náraz!
Pre tieto sústavné útoky nemôžeme poslať naše bombardéry.
Stíhačky sa musia prestať naháňať za slávou.
Letia príliš nízko.
Tieto lietadlá prišli z lode.
Musíme zaútočiť.
Správa od admirála Jamagučiho, pane.
Odporúčanie zaútočiť okamžite.
Čo si myslí, že robím?
Genda, ako sme na tom?
Hneď, pane.
Sme pripravení?
Rýchlejšie to nejde, pane.
Prezbrojiť z pozemnej munície na morskú chce čas.
Máte 5 minút.
Toto je sud s pušným prachom.
Doriti. Dohnala ich.
Tak dobre.
Skupina 6, máme tu prvého hajzľa.
Sú takmer hotoví.
Dobre. Zaútočíme plnou silou a zničíme nepriateľské jednotky.
Pán Best, pozor!
Čo to je, dopekla?
McClusky mal ísť po vzdialenejšej lodi.
Poďte za mnou.
1200 metrov.
900!
Dáš to, bejby!
600!
550!
Dickinson, urob, za čo ťa platia.
Áno!
Pozrite!
Aj Sorjú zasiahli.
Upokojte sa. Ste dôstojník.
Ostávame len my a Akagi.
Ak tie lietadlá nezaútočia.
Necítite sa osamelý, pane?
Škoda, že sme nevzali viac lietadiel.
Kroeger, vždy si chcel byť hrdinom.
Teraz máš šancu.
PRISTÁVANIE
Murray.
Zničíme tú loď, aj keby sme jej mali spadnúť na palubu.
1200!
Potrebujeme viac času, pane!
Stále prezbrojujeme.
900!
UVOĽNIŤ NÁLOŽ
550!
490!
460!
To bola nádhera, pane!
Rovno na palubu!
Nijaké stíhačky za nami?
Nie, pane.
Musia naháňať niekoho iného.
Padneme.
O’Flaherty a Gaido sú dole, pane.
Ak im tie prekliate stroje nezostrelíme, aj my pôjdeme.
Ste v poriadku, pane?
Ohlás našu pozíciu.
Musíme sem poslať loď po Gaida a O’Flahertyho.
Benzín sa vyparuje.
Nemôžeme uvoľniť CO2. Nemáme elektrinu.
Musíme ísť.
Musím zachrániť loď.
To je kapitánova úloha. Vaša úloha je viesť.
Odtiaľto nemôžete viesť.
Máme kontaktovať admirála Spruancea?
Nie, nesmie vysielať.
Pre mňa?
Rochefort zachytil japonské vysielanie.
Text nevie preložiť, ale pozrite, odkiaľ to išlo.
Od admirála Naguma.
Ale nevysiela z Akagi. Išlo to z krížnika.
Prečo by Nagumo opustil svoju loď?
16:30 VOJNOVÁ LOĎ JAMATO
965 KM OD MIDWAY
Od admirála Naguma. Kaga, Sorjú a Akagi horia.
Američania vedeli, že udrieme.
Vliezli sme im do pasce.
Ešte môžeme vyhrať...
Ale musíme vedieť, s čím máme do činenia.
Učili nás o dehydratácii.
Začne ti praskať koža,
zlyhá ti pečeň...
Prestaň s tým.
Čo ak nás nenájdu?
Doplávame do Pearl.
Veľa šťastia so žralokmi.
Niečo jesť musíme.
Počkaj, niečo vidím.
Vyzerá to ako torpédoborec.
Americký alebo japonský?
Povedz nám svoju loď.
Inak ťa hodíme cez palubu.
Cigaretu?
V Pearl Harbor som mal veľa priateľov.
Môžete si vysrať oko.
Sme posledná kompletná letecká jednotka.
Osud Japonska závisí od vašich zručností.
Cisár očakáva, že si splníte povinnosť.
Pripravte palubu. Štart o 30 minút.
Murray, daj si niečo jesť.
Určite pôjdeme späť.
Musíme ísť hore reportovať.
Čo sa ti stalo?
Japončík ma škrtol.
Ako si našiel tú japonskú loď?
Cítil som ju v kostiach.
Možno vďaka tvojmu pocitu vyhráme túto bitku.
Ale tuším si sa začal
hrať na kovboja.
Keď chceš s vlkmi žiť, musíš s vlkmi vyť.
Yorktown dostala zásah.
Čo nám ostáva?
Vrátilo sa zopár SPD.
Piloti hneď prídu.
Správy o nepriateľskej flotile?
3 lode zničené. Jedna ostáva.
Naša letecká skupina?
Len tri torpédové bombardéry sa vrátili, všetky sú poškodené.
Strmhlavé bombardéry?
Vyškrabeme asi 10.
McClusky, vás zasiahli.
-Môžem letieť, pane. -To určite.
Vypadnite na ošetrovňu.
Dajte pilotov, ktorým dôverujete,
do strojov, čo sú schopné letieť.
Áno, pane.
Ste v poriadku, pane?
Som v pohode.
ZOSTRELENÝ NEZVESTNÝ PO AKCII
Niekto vie o Dickinsonovi?
Nie.
Ešte nie.
Viem, že ste práve prešli peklom.
Ale musíme sa vrátiť a zničiť poslednú loď.
Pozriem, či nájdem viac ľudí.
Priprav sa.
Ideme späť.
Prepáčte, pane, musíte si nájsť niekoho iného.
Neviete, aké to je, sedieť vzadu.
Letíte, akoby vám nezáležalo, či sa vrátime.
Aj ja sa chcem vrátiť domov.
Chcem stráviť s manželkou viac ako len pár dní.
Vidieť moju dcérku rásť.
Máš pravdu.
Ak poletíme,
pravdepodobne sa nevrátime.
Ale toto je naša práca.
Držíme pevnosť, kým neprídu jazdci.
Ak naozaj nemôžeš,
nájdem niekoho iného.
Ale mal by si sa vrátiť do lietadla.
Túto chvíľu si budeš pamätať celý život.
Ak vieš, že si urobil všetko, keď sa ľudia na teba spoliehali,
zvládneš čokoľvek.
Dotiahli sme to až sem, Murray.
Nenúť ma ísť späť bez teba.
Pripravím lietadlo, pane.
Nepriateľ prišiel o loď a letecké jednotky má oslabené.
Vylákame ich na dostrel od našich lodí a zničíme ich.
To je smelý plán.
Upovedomte admirála Jamagučiho.
Telegram od veliteľa.
Jamamoto nám prikazuje zaútočiť.
Ako samuraj, čo si chce zachrániť česť.
Tak to urobíme.
16:56
ZLOŽENÁ AMERICKÁ SKUPINA
Priprav sa, Murray.
Tentoraz sa nebudeme zakrádať.
Už sú tu!
Výška.
Stíhačky za nami.
Toto je za Pearl Harbor.
Havária na palube. Tím k lietadlu.
Vďaka, chlapci.
Tebe sa čo stalo?
Došlo mi palivo, keď som sa vracal.
Vyskočil som pri USS Phelps.
Kde je Best?
Tam je jeden z jeho chlapov.
Best sa ešte nevrátil.
Asi letí víťazné kolo.
Áno.
Vďaka takým ako Dick Best vyhráme túto vojnu.
Pohni, Best.
Máte správy?
Deti sú vzadu.
Choď sa hrať.
Cindy počula zo základne,
že zúri veľká bitka.
Jedna z našich lodí sa potápa.
A piloti?
Zdá sa, že sme ich veľa stratili.
Idem si rýchlo prepudrovať nos.
Japonci môžu zaútočiť loďami.
Tak sa na noc stiahneme.
Ráno už môžu byť mimo dosahu.
Nimitz prikazuje rozvahu.
Dnes sme dosiahli veľké víťazstvo.
Nepokazme to.
Dopekla. Dick Best!
Vydrž, chlapče.
Už sme takmer doma.
Doriti, Best.
Myslel som, že si mŕtvy.
Aj o tebe to tvrdili.
Som rád, že sa mýlili.
Admirálov rozkaz.
Daj to Murraymu.
Zaslúžil si.
Pomôž mi.
Si v poriadku?
Áno.
Zdravotník!
Potrebujem zdravotníka!
Držím vás.
Poď.
Všetci ste bojovali statočne.
Túto loď musíme potopiť, aby nepadla do rúk nepriateľovi.
Jej strata pripadá na veliteľov, nie na vás.
Preto som sa rozhodol ostať na lodi.
Prikazujem vám pokračovať v lojálnej službe cisárovi.
Želám si ostať s vami.
Dobre.
Pokocháme sa spolu krásou Mesiaca.
Opustite loď.
Dovoľte mi ostať tiež.
Som dojatý vašou ponukou. Ale mladí muži musia opustiť loď.
To je môj posledný rozkaz.
Čo sa stalo Brunovi?
Hliadka preletela ponad jeho poslednou pozíciou.
Videli prázdny záchranný čln.
Torpéda na ľavoboku.
Cieľ Hirjú 90°.
Vstúpte.
Prieskumníci nič nenašli.
Americké lode museli cez noc odplávať.
Mali by sme bombardovať Midway. Američania nemajú nijaké bojové lode.
Ešte môžeme túto bitku vyhrať.
Hrali ste priveľa šogi.
Nemôžeme sa zahrávať so zvyškom flotily, aby sme si zachránili česť.
V tom prípade...
Aké sú vaše rozkazy, pane?
AF NO SENRYOU GA CHUUSHI
Japonci ustupujú.
Vyhrali sme.
CHESTER W. NIMITZ velil tichomorskej flotile,
až kým jeho lode nevplávali do tokijského zálivu pri kapitulácii Japonska
2. septembra 1945.
Nech Boh žehná tým chlapcom.
Potrebovali len poriadny boj.
WILLIAM „BULL“ HALSEY sa vrátil do služby.
Je jedným zo štyroch mužov, ktorým bola udelená hodnosť flotilového admirála.
ISOROKU JAMAMOTO bol zostrelený roku 1943 na Šalamúnových strovoch, kde zomrel.
Kryptológovia USA zachytili jeho cestovné plány.
Pozri, čo som našiel v tvojom dome.
Odhaduje sa, že cisárska japonská armáda zabila 250-tisíc čínskych civilistov
za pomoc Doolittlovi a jeho mužom pri úteku.
JAMES H. DOOLITTLE dostal po návrate do Ameriky
Medailu cti od prezidenta Roosevelta.
S 80 účastníkmi náletu mávali každoročné stretnutie, až do smrti posledného z nich v roku 2019.
Polovica našich mužov
je mŕtva alebo nezvestná.
Áno.
Čo sa stalo s tou whisky?
Čakal som, kým sa vykradneš z ošetrovne.
Dokázali sme to.
CLARENCE DICKINSON sa stal kontradmirálom
a ako prvý pilot v histórii získal trikrát Námorný Kríž,
najvyššie vyznamenanie námorníctva za chrabrosť v boji.
C. WADE McCLUSKY napokon velil vlastnej lietadlovej lodi.
Najlepšia útočná letka
v námorníctve USA dodnes dostáva Cenu Wada McCluskyho.
Počkajte, chlapci.
Vďaka.
Nemáte za čo.
Layton,
to bola paráda.
Vytiahli ste sa.
EDWIN T. LAYTON ostal po Nimitzovom boku do konca vojny.
Roku 1985 vydal knihu, kde vysvetlil vitálnu úlohu
Rocheforta a jeho kryptológov v bitke o Midway.
Tam je ocko!
Poď, moja.
Ocko!
Ahoj!
Ahoj, zlatko.
Vďaka Bohu.
Čo sa ti stalo?
Vraj som vdýchol hydroxid sodný.
Čo to znamená?
Mám zničené pľúca.
Námorníctvo mi už nedovolí lietať.
Budeš musieť začať vynikať v niečom inom.
Máš na to zvyšok života.
Subtitles by sub.Trader subscene.com
RICHARD „DICK“ BEST získal Námorný kríž za svoj výkon v bitke o Midway.
Je jedným z dvoch pilotov v histórii,
ktorí zasiahli viacero nepriateľských lietadlových lodí v jednom dni.
V návrhu sa hovorí, že
jeho „odvaha, odhodlanie a ignorovanie osobného bezpečia“
prispeli k zvratu vo vojne v Tichom oceáne.
Už nikdy neletel.
Tento film je venovaný
americkým a japonským námorníkom, ktorí bojovali pri Midway.
More si svojich pamätá.
Všetko alebo nič.
Polovičná láska ma nikdy nelákala.
Ak sa mi tvoje srdce nemôže odovzdať,
radšej nechcem nič.
Všetko alebo nič.
Ak je to láska, prečo váhať.
Prečo začať, potom plakať za tým, čo mohlo byť.
Nie, radšej nechcem nič.
Och, tvoje pery tak tesne pri mojom líci...
Neusmievaj sa, lebo sa navždy stratím.
Bozk v tvojich očiach, pri tvojom dotyku slabnem,
srdce sa mi zatočí a spadnem.
Ak podľahnem tvojmu čaru,
uviaznem v spodných prúdoch.
Chápeš, musím povedať nie, nie.
Všetko alebo nič.
Ak podľahnem tvojmu čaru,
uviaznem v spodných prúdoch.
Chápeš, musím povedať nie, nie.
Všetko alebo nič.